Cheshire
Cheshire (arhaično County Palatine of Chester, čita se Češir), kog vlastiti stanovnici iz milja zovu Ches, jedna je od engleskih ceremonijalnih grofovija i nema nikakvu administrativnu funkciju. Cheshir je danas geografski pojam poznat po istoimenom siru.

Geografija 
Cheshire leži u regiji Sjeverozapadne Engleske, na sjeveru graniči s Merseysideom i Velikim Manchester, na istoku s Derbyshirem, na juga sa Staffordshirem i Shropshirem, te na zapada s Walesom. Nekadašnji administrativni centar i neformalna prijestolnica je Chester a najveći grad Warrington.

Prirodna granica na sjeverozapadu su estuariji rijeka Dee i Mersey, a sa sjevera ga omeđuje masiv Pennines, u kom se nalazi nacionalni park Peak District. 

Nakon administrativne reforme provedene 2009. Cheshir je podjeljen na dva borougha; Cheshire East i Cheshire West and Chester, i dvije unitarne jedinice; Halton i Warrington.

Sve dotad (kad je imao administrativnu funkciju) bio je podjeljen na šest borougha; Chester, Congleton, Crewe and Nantwich, Ellesmere Port and Neston, Macclesfield i Vale Royal. 

Kako Cheshir leži u gusto naseljenom dijelu Engleske, pod njega spadaju i kvartovi gradova južno od rijeke Mersey, a to su Oldham, Tameside, Stockport, Manchester i Trafford koji inače administrativno podpadaju pod Greater Manchester. 

Najveći dio Cheshira leži na podlozi od trijaskog pješčenjaka i lapora, od kog su podignute brojne kuće i crkve, pa zbog tog imaju karakterističnu crkvenkastu boju. S druge strane Cheshirska ravnica prošarana vijugavim rijekama i malim jezerima (mares), leži na vrlo šarolikom tlu od glacijalne gline, pjeska do šljunka.

Historija 
Po Cheshiru ima dosta ostataka gradina iz brončanog i željeznog doba, podignutih po šumovitom pješčenjaku Srednječeširskog grebena koji je i vododjelnica između sliva rijeka Dee na zapadu i Weaver i Dane na istoku.

Rimljani su oko 71. izgradili legionarsku fortifikaciju Deva, kao bazu za osvajanje sjevernog Walesa, ali i za obranu sjeverozapada. Nakon odlaska Rimljana puna četiri vijeka, domicilno keltsko stanovništvo odoljevalo je svim nasrtajima na taj kraj, sve do 830. kad su ga zauzeli Anglosaksonci i uklopili u svoje Kraljevstvo Mercija. Tokom 9. i 10. vijeka - Vikinzi su zauzeli poluotok Wirral, istovremeno kad se prvi put u historiji spominje Cheshire kao jedna od grofovija Kraljevstva Mercija.

Cheshir je krajem srednjeg vijeka uživao stanovitu slobodu, pošteđen samovolje feudalaca, jer je bio pod direktnom vlašću kralja. Ipak su stanovnici učestvovali u buni protiv kralja koju je poveo Henry Percy (Hotspur), a u vrijeme Ratova dviju ruža od 1403. bore se na strani Dinastije Lancaster.

Od 17. do 18. vijeka, gradovi Northwich, Middlewich i Nantwich napredovali su zahvaljujući eksploataciji kamene soli. Tokom 18. vijeka su brojni gradovi Cheshira, poput onih iz susjednog Lancashira, izrasli su u centre tekstilne industrije. Congleton i Macclesfield specijalizirali su se za tkanje svile, dok su ostali gradovi tkali pamuk. Grad Crewe je tokom 19. vijeka izrastao u centar specijaliziran za željeznicu.

Širenje industrijske zone Manchestera po sjeveroistočnom Cheshiru, kao i proširenje liverpoolske luke na poluotok Wirral, uz razvoj kemijske industrije u 19. vijeku, učvrstili su položaj Cheshira, kao jednog od vodećih britanskih industrijskih krajeva.

Izvori

Vanjske veze 

 The Cheshire Lieutenancy 

 
Grofovije u Engleskoj
Sjeverozapadna Engleska